《连日祷雨犹未应也数语漫述皇恐之意呈簿尉》
宋代·虞俦

谁令旱魃逞神奸，怅望西畴一雨悭。
日永六龙方缓辔，天高九虎政当关。
不论赋入令难办，见说流移昔未还。
地上小臣真虮蝨，祷祈无效只惭颜。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。